ஒரு வகையில் அது அவனுக்கு வெறுப்பை அளிக்கும் ஒரு விஷயமாகத்தான் இருந்தது. எனினும், அவள் மீது கொண்டிருந்த அளவற்ற அன்பு காரணமாகவும், பெற்றோரின் எதிர்ப்பை மீறி தன்னை ஏற்றுக் கொண்டவள் என்ற உயர்ந்த எண்ணத்தின் காரணமாகவும் அவன் அவளுடைய செயல்கள் எல்லாவற்றையும் தாங்கிக் கொண்டான். இப்படியே அவர்களுடைய திருமண வாழ்க்கை ஏழு வருடங்களைத் தாண்டி விட்டது. அந்த உறவின் பரிசாக அவர்களுக்கு ஒரு மகன் பிறந்தான். அவனுக்கு இப்போது வயது ஐந்து. அவன் பள்ளிக் கூடத்தில் படித்துக் கொண்டிருந்தான். தன் மகனின் மீது அளவற்ற பாசம் ஹமூனுக்கு.